ໃນນຶ່ງປີ ທີ່ທ່ານໄບເດັນ ເຂົ້າດຳລົງຕຳແໜ່ງ ວາລະຮ່າງກົດໝາຍຂອງທ່ານ ມີຫຼາຍແຜນການປົນກັນໄປ
ຮ່າງກົດໝາຍ ວ່າດ້ວຍສິດໃນການປ່ອນບັດເລືອກຕັ້ງ ສອງສະບັບ ທີ່ຈະຂະຫຍາຍການຄວບຄຸມຂອງລັດຖະບານກາງ ແມ່ນຍັງຄ້າງຄາ ຢູ່ໃນສະພາສູງ ຍ້ອນການຄັດຄ້ານ ຂອງພັກຣີພັບບລີກັນ.
ປະທານາທິບໍດີ ໂຈ ໄບເດັນ ຫາກໍສິ້ນສຸດການດຳລົງຕຳແໜ່ງປີທຳອິດຂອງທ່ານ ໂດຍໄດ້ຮັບຄວາມນິຍົມ ໃນອັນດັບທີ່ຕ່ຳ ຊຶ່ງສ່ວນໃຫຍ່ເປັນຍ້ອນການຟື້ນໂຕຄືນຂອງເສດຖະກິດທີ່ໄດ້ຕົກຕ່ຳລົງນັບມື້ ຍ້ອນພາວະເງິນເຟີ້ແລະໂຣກລະບາດ ທີ່ຍັງສູງຂຶ້ນອີກຄັ້ງນຶ່ງ ໃນສະພາບການນີ້ ເຖິງແມ່ນຈະບັນລຸຄວາມເຫັນພ້ອມ ຈາກທັງສອງພັກການເມືອງ ເພື່ອຮັບຜ່ານແຜນການກະຕຸ້ນເສດຖະກິດມູນຄ່າ 1 ພັນ 9 ຮ້ອຍຕື້ໂດລາ ແລະຊຸດພື້ນຖານໂຄລ່າງ 1 ພັນ ຕື້ໂດລາກໍຕາມ ຫົວໜ້ານັກສຳນັກຂ່າວປະຈຳທຳນຽບຂາວ ແພັດຊີ ວີດາຄຸສວາຣາ ມີລາຍງານສະຫລຸບນີ້ ຊຶ່ງໄຊຈະເລີນສຸກ ຈະນຳມາສະເໜີທ່ານ ໃນອັນດັບຕໍ່ໄປ ຊຸດແຜນບັນເທົາໄວຣັສໂຄວິດ-19 ມູນຄ່າ 1 ພັນ 9 ຮ້ອຍຕື້ໂດລາ ທີ່ໄດ້ຖືກຊຸກຍູ້ໂດຍລັດຖະບານທ່ານໄບເດັນ ໃນເດືອນມີນາ ປີກາຍນີ້ ໄດ້ຊ່ອຍເຫຼືອບັນ ດາທຸລະກິດແລະຄອບຄົວຂອງຊາວອາເມຣິກັນທັງຫຼາຍ ຜ່ານຜ່າຜົນກະທົບທາງດ້ານການເງິນ ໃນຊ່ວງການລະບາດຂອງພະຍາດດັ່ງກ່າວ ຊຸດການຊ່ອຍເຫຼືອນັ້ນ ໄດ້ສົ່ງເງິນ 1,400 ໂດລາ ໃນການກະຕຸ້ນເສດຖະກິດ ໄປໃຫ້ຊາວອາເມຣິກັນຫຼາຍລ້ານຄົນ ແລະຈ່າຍເງິນໄປໃຫ້ໃນແຕ່ລະເດືອນ ທີ່ໄດ້ພິສູດໃຫ້ເຫັນວ່າ ປະສົບຜົນສຳເລັດ ໃນການຫລຸດຜ່ອນຄວາມທຸກຍາກ ແຕ່ສຳລັບຫຼາຍໆຄົນ ອັດຕາເງິນເຟີ້ທີ່ສູງຂຶ້ນນັບມື້ ໄດ້ສົ່ງຜົນກະທົບເລັກນ້ອຍຕໍ່ການຊ່ອຍເຫຼືອດັ່ງກ່າວນັ້ນ ນາງແທລລີເລຍ ສກັອຕ ຜູ້ບໍລິໂພກຄົນນຶ່ງຂອງສະຫະລັດ ເວົ້າວ່າ ລາຄາສິນຄ້າບໍລິໂພກ ໃນເດືອນທັນວາ ໄດ້ສູງຂຶ້ນ ເຖິງ 7 ເປີເຊັນ ສູງກວ່າ ໃນຊ່ວງໄລຍະດຽວກັນປີກ່ອນນັ້ນ ອັນເປັນຂີດໝາຍທີ່ອັດຕາເງິນເຟີ້ສູງທີ່ສຸດໃນຮອບ 40 ປີ ພາວະເງິນເຟີ້ໄດ້ເຮັດໃຫ້ການຟື້ນໂຕຄືນຂອງເສດຖະກິດບໍ່ດີຂຶ້ນພາຍໃນນຶ່ງປີ ທີ່ລັດຖະບານ ກ່າວວ່າ ໄດ້ສະແດງໃຫ້ເຫັນການເຕີບໂຕດ້ານໜ້າວຽກໃຫຍ່ທີ່ສຸດໃນປະຫວັດສາດຂອງອາເມຣິກາ ທ່ານນາງເຈັນ ຊາກີ ໂຄສົກທຳນຽບຂາວ ກ່າວວ່າ ການເປີດໂຕຂອງຢາວັກຊີນກັນໂຄວິດ-19 ເປັນໄປຢ່າງລາບລື້ນ ທີ່ໄດ້ໃຫ້ການປົກປ້ອງຊາວອາເມຣິກັນຫຼາຍກວ່າ 200 ລ້ານຄົນ ແລະແມ່ນກະທັັງສະໜອງໃຫ້ມີການກັບຄືນໄປເປັນປົກກະຕິໃນໄລຍະສັ້ນໆ ເມື່ອປີກາຍນີ້ ອັນນັ້ນ ກໍແມ່ນວ່າ ຈົນກວ່າໄວຣັສໂອໄມຄຣອນ ໄດ້ເຮັດໃຫ້ກໍລະນີຕິດເຊື້ອ ແລະການເຂົ້າຮັກສາໃນໂຮງໝໍ ສູງຂຶ້ນອີກຄັ້ງນຶ່ງ ການແຜ່ລະບາດ ແລະພາວະເງິນເຟີ້ ເປັນປັດໄຈສຳຄັນສອງຢ່າງ ທີ່ເຮັດໃຫ້ລະດັບຄວາມນິຍົມຂອງປະທານາທິບໍດີ ໂຈ ໄບເດັນ ຈົມລົງໃນທ້າຍປີທຳອິດຂອງທ່ານ ຢູ່ທີ່ປະມານ 45 ເປີເຊັນ ອີງຕາມ ບໍລິສັດຄົ້ນຄວ້າການຕະຫຼາດ ອິບໂຊສ໌ (Ipsos) ທ່ານນາງ ມາລລໍຣີ ນິວວອລ ຈາກບໍລິສັດ Ipsos ກ່າວຜ່ານທາງສໄກປ໌ ວ່າ ໃນຂະນະດຽວກັນ ວາລະຮ່າງກົດໝາຍຂອງທ່ານໄບເດັນ ແມ່ນຍັງປະປົນກັນໄປ ໃນຮ່າງກົດໝາຍດຽວ ທ່ານໄດ້ຊຸກຍູ້ກົດໝາຍ ພື້ນຖານໂຄງລ່າງມູນຄ່າ 1 ພັນຕື້ໂດລາ ຜ່ານໄປໄດ້ ໂດຍການສະໜັບສະໜຸກຂອງພັກຣີພັບບລີກັນ - ອັນເປັນການລົງທຶນທີ່ໃຫຍ່ທີ່ສຸດ ໃນວຽກງານດ້ານການສ້າງສາປະເທດຊາດ ໃນຊົ່ວຄົນລຸ້ນນຶ່ງ ແຕ່ທ່ານຍັງຈະຕ້ອງຜ່ານ ແຜນການໃຊ້ຈ່າຍໃນດ້ານສັງຄົມ ແລະການປ່ຽນແປງຂອງດິນຟ້າອາກາດ ທີ່ເອີ້ນວ່າສ້າງຄືນໃຫ້ດີກວ່າເກົ່າ ຫຼື Build Back Better ຂອງທ່ານ ມູນຄ່າ 1,750 ສິບຕື້ໂດລາ ເຖິງແມ່ນວ່າ ມັນໄດ້ຖືກຕັດລົງເຄິ່ງນຶ່ງ ແລ້ວກໍຕາມ ຈາກຂະໜາດໃນຕອນຕົ້ນ ວາລະຮ່າງກົດໝາຍແຕ່ລະພາກສ່ວນອື່ນໆ ຍັງຄົງຕິດຄ້າງຢູ່ ຮ່າງກົດໝາຍວ່າດ້ວຍສິດໃນການປ່ອນບັດເລືອກຕັ້ງສອງສະບັບ ທີ່ຈະຂະຫຍາຍການຄວບຄຸມຂອງລັດຖະບານກາງ ກ່ຽວກັບການເລືອກຕັ້ງໃຫ້ກວ້າງຂວາງອອກໄປ ແມ່ນຍັງຄ້າງຄາຢູ່ ໃນສະພາສູງ ຍ້ອນການຄັດຄ້ານຂອງພັກຣີພັບບລີກັນ ບັນດານັກວິເຄາະສ່ວນນຶ່ງ ກ່າວວ່າ ລັດຖະບານ ແລະພັກເດໂມແຄຣັດ ຕ້ອງເລີ້ມຕົ້ນໃໝ່ໃນວາລະຂອງພວກເຂົາເຈົ້າ ທ່ານແຄວິນ ໂຄຊາຣ ຈາກສະຖາບັນວິສາຫະກິດຂອງອາເມຣິກາ ກ່າວຜ່ານທາງ ສໄກປ໌ ວ່າ ແລະເຖິງແມ່ນວ່າ ການໃຫ້ຄຳໝັ້ນສັນຍາຂອງທ່ານໄບເດັນ ທີ່ຈະປົວແປງ ປະ ເທດຊາດທີ່ແບ່ງແຍກກັນ ຊາວອາເມຣິກັນທັງຫຼາຍ ແມ່ນຍັງຢູ່ຄົນລະຟາກຢ່າງເລິກເຊິ່ງ ຫຼັງຈາກການບຸກຢຶດລັດຖະສະພາ ໂດຍພວກທີ່ສະໜັບສະໜຸນທ່ານດໍໂນລ ທຣຳ ເມື່ອວັນທີ 6 ມັງກອນ 2021 ການຢັ່ງຫາງສຽງ ໄດ້ສະເໜີແນະວ່າ ພວກສັງກັດພັກຣີພັບບລີກັນ ຍັງເຊື່ອການກ່າວອ້າງທີ່ບໍ່ມີມູນຄວາມຈິງ ຊຸກ ຍູ້ໂດຍອະດີດປະທານາທິບໍດີ ທີ່ວ່າ ການເລືອກຕັ້ງໃນປີ 2020 ໄດ້ຖືກລັກຂະ ໂມຍໄປ ອ່ານຂ່ວນີ້ຕື່ມ ເປັນພາສາອັງກິດ (Telilia Scott, US Consumer) (Jen Psaki, White House Press Secretary) (Mallory Newall, Ipsos) (Skype) (Kevin Kosar, American Enterprise Institute)(Skype)